Bandung texnologiya instituti
Bandung texnologiya instituti (indonezcha: Institut Teknologi Bandung , qisqartmasi ITB) Indoneziyaning Bandung shahrida joylashgan davlat, qoʻshma taʼlim tadqiqot universitetidir. 1920-yilda tashkil etilgan ITB Indoneziyadagi eng qadimgi va birinchi texnologiyaga yoʻnaltirilgan universitet hisoblanadi. ITB 2006-yilda Indoneziyaning oʻrta maktab oʻquvchilari orasida eng yaxshi tanlov deb topilib, Gadjah Mada universiteti va Indoneziya universiteti bilan birgalikda Indoneziyadagi eng nufuzli universitetlardan biri sifatida eʼtirof etildi. Indoneziya Respublikasining birinchi prezidenti Sukarno ITBdan qurilish muhandisligi yolanishi boʻyicha muhandislik darajasini oldi. Bundan tashqari, Indoneziyaning uchinchi prezidenti BJ Habibie ham ITBning mashinasozlik boʻlimida bir yil ishlagan. Universitet talabalar uyushmalari, har bir kafedrada mavjud talabalar hukumati kengashlarini qoʻllab-quvvatlash orqali kasbiy va ijtimoiy faoliyatni rivojlantiradi. Har bir talabalar uyushmasining oʻziga xos dizayndagi koʻylagi bor, u boshqa anʼanalar qatorida uning aʼzoligining bir qismi boʻlib xizmat qiladi. Shuningdek, ITB talabalarining taʼlim tajribasini toʻldirishda qiziqishlarini qoʻllab-quvvatlaydigan bir qator talabalar faoliyati boʻlinmalari va klublari mavjud. 2020-yil holatiga koʻra, ITB oʻn uchta bakalavriat taʼlim dasturlari AQShda joylashgan mustaqil akkreditatsiya instituti — Muhandislik va texnologiya boʻyicha akkreditatsiya kengashi tomonidan xalqaro akkreditatsiyadan oʻtgan. Bular: elektrotexnika, informatika, kimyo muhandisligi, muhandislik fizikasi, sanoat muhandisligi, muhandislik boshqaruvi, okean muhandisligi, neft muhandisligi, qurilish muhandisligi, atrof-muhit muhandisligi, togʻ- kon muhandisligi, elektr energetikasi va telekommunikatsiya muhandisligidir.